Document ID: 32013D0709

KOMISIJOS ĮGYVENDINIMO SPRENDIMAS
2013 m. gruodžio 2 d.
kuriuo Jungtinių Amerikos Valstijų laboratorijai suteikiamas leidimas atlikti pasiutligės vakcinų veiksmingumo kontrolės serologinius tyrimus
(pranešta dokumentu Nr. C(2013) 8365)
(Tekstas svarbus EEE)
(2013/709/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
kadangi:
(1)
Sprendimu 2000/258/EB specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, paskirta Prancūzijos Nansio mieste įsteigta Agence française de sécurité sanitaire des aliments (AFSSA) (nuo 2010 m. liepos 1 d. ji tapo Agence nationale de sécurité sanitaire de l’alimentation, de l’environnement et du travail (toliau - ANSES) dalimi);
(2)
tuo sprendimu nustatoma, kad ANSES tikslas - dokumentais patvirtinti trečiųjų šalių laboratorijų, kurios pateikė prašymą atlikti pasiutligės vakcinų veiksmingumo kontrolės serologinius tyrimus, vertinimą;
(3)
VETCOM Food Analysis and Diagnostic Laboratory nedalyvavo 2012 m. ANSES organizuotuose metiniuose kvalifikacijos tikrinimo testuose, todėl 2002 m. lapkričio 20 d. pagal Sprendimą 2000/258/EB šiai Fort Sem Hjustone (Fort Sam Houston) esančiai laboratorijai išduotas leidimas panaikintas pagal Komisijos sprendimą 2010/436/ES (2);
(4)
kompetentinga Jungtinių Amerikos Valstijų institucija pateikė prašymą iš naujo patvirtinti Fort Sem Hjustone esančią VETCOM Food Analysis and Diagnostic Laboratory, remdamasi 2013 m. rugsėjo 16 d. ANSES pateikta palankia tos laboratorijos vertinimo ataskaita;
(5)
kompetentinga Jungtinių Amerikos Valstijų institucija taip pat oficialiai pranešė Komisijai, kad pasikeitė laboratorijos pavadinimas;
(6)
todėl šiai laboratorijai turėtų būti suteiktas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus;
(7)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Remiantis Sprendimo 2000/258/EB 3 straipsnio 2 dalimi nurodytai laboratorijai suteikiamas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus:
DoD Food Analysis & Diagnostic Laboratory
2899 Schofield Road
JBSA Fort Sam Houston, TX 78234
Jungtinės Amerikos Valstijos
2 straipsnis
Šis sprendimas taikomas nuo 2014 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje 2013 m. gruodžio 2 d.

Labels: 7
18
0
6